**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

Съгласно критерия, посочен в раздел IV.2.1) от обявлението, а именно: икономически най-изгодна оферта, във връзка с чл. 37, ал. 1, т. 2 от Закона за обществените поръчки, възложителят ще определи изпълнителя на настоящата обществена поръчка въз основа на комплексната оценка на офертите съгласно настоящата методика за оценка. Настоящата методика ще се прилага при оценката за всяка от обособените позиции.

Класирането на допуснатите до оценка оферти се на база получената от съответната оферта „Комплексна оценка” (КО) по низходящ ред на получената КО.

На първо място се класира участникът, получил най-висока комплексна оценка на офертата.

1. **Критерий за оценка на предложенията**

Оценките по отделните показатели се представят в числово изражение с точност до втория знак след десетичната запетая, когато е приложимо.

Формулата по която се изчислява „Комплексната оценка“ за всеки участник е:

**КО = П1 + П2,**

**където:**

* **П1** е показател **„Техническо предложение на участника за изпълнение на поръчката“**
* **П2** е показател **„Ценово предложение за изпълнение на поръчката“**

**Максималният брой точки (КО), които могат да бъдат получени от участник в процедурата е 100 точки!**

**Оценка по** **Показател П1 — Техническо предложени на участника за изпълнение на поръчката — максимална стойност - 50 точки.**

Оценката по Показател П1, ще се изчислява по формулата:

**П1 = K1 + K2,**

Където:

* + - * **Подпоказател K1** е *Обяснителна записка*
      * **Подпоказател К2** е *Стратегия за управление на риска*

**Подпоказател K1– Обяснителна записка – максимална стойност 25 точки**

**Обяснителната записка** се описва към ***Образец №9*** от Документацията за участие – Техническо предложение за изпълнение на поръчката, съгласно изискванията за съдържание посочени в указанията за участие, и обхваща следните елементи:

* Въведение и встъпителен анализ.
* Стратегия на участника по отношение изпълнението на договора;
* График за изпълнение на дейностите

Всички предложения, допуснати до техническа оценка се подлагат на сравнителен анализ по подпоказател К1 – Обяснителна записка, съпоставят се едно с друго и се оценяват по следните критерии, като комисията посочва обективни мотиви за присъждане на съответния брой точки, при спазване на принципа на равнопоставеност:

| **Подпоказател** | **Наименование** | **Обстоятелства, при които се поставят точките** | **Брой точки** |
| --- | --- | --- | --- |
| **К1** | **Обяснителна записка**  Точките/оценките са точно фиксирани и се поставят от комисията съобразно указанията в следващата колона | Комисията поставя 25 т., когато са налице следните четири обстоятелства в обяснителната записка:   * Описани са всички задачи/дейности от предмета на поръчката, които е необходимо да бъдат извършени в срока на договора и са определени страните/институциите, имащи отношение към дейностите, предмет на договора, както и отношенията с тях; * представени са конкретните резултати, които ще се постигнат при изпълнението на всяка от дейностите. * описани са методите, които ще се използват за осигуряване качественото изпълнение на договора; * графика на задачите/дейностите е придружен с обосновка, като са описани допусканията при които е съставен. Определени са срокове /продължителност, съгласно действащата нормативна уредба, приложима към проекта, включително специфични насоки/изисквания свързани с източника на финансиране. | 25 т. |
| Комисията поставя 19 т., когато са налице несъществени пропуски в обяснителната записка на участника в **едно** от горе посочените четири обстоятелства. | 19 т. |
| Комисията поставя 12 т., когато са налице несъществени пропуски в обяснителната записка на участника в **две** от горе посочените четири обстоятелства. | 12 т. |
| Комисията поставя 6 т., когато са налице несъществени пропуски в обяснителната записка на участника в **три** от горе посочените четири обстоятелства. | 6 т. |

|  |  |
| --- | --- |
| **Забележки** | За целите на оценката по подпоказател К1 под „*несъществени пропуски*“ ще се разбират пропуски в обяснителната записка, които са резултат от допуснати технически пропуски и формални грешки, които не повлияват качеството на изпълнение на поръчката и на правилното определяне на сроковете за изпълнението й.  **В случай, че в обяснителната записка липсва някоя от съставните части, съгласно изискванията за съдържание посочени в указанията за участие, и/или има противоречащи текстове на изискванията на Възложителя, техническата спецификация и нормативните изисквания, то тези предложения ще бъдат предложени за отстраняване.** |

**Подпоказател K2 – Стратегия за управление на риска – максимална стойност 25 точки**

**Стратегията за управление на риска** се описва към ***Образец №9*** от Документацията за участие – Техническо предложение за изпълнение на поръчката, съгласно изискванията за съдържание посочени в указанията за участие.

Всички предложения, допуснати до техническа оценка се подлагат на сравнителен анализ по показател K2 – Стратегия за управление на риска, съпоставят се едно с друго и се оценяват по следните критерии, като комисията посочва обективни мотиви за присъждане на съответния брой точки, при спазване на принципа на равнопоставеност:

| **Подпоказател** | **Наименование** | **Обстоятелства, при които се поставят точките** | **Брой точки** |
| --- | --- | --- | --- |
| **К2** | **Стратегия за управление на риска**  Точките/оценките са точно фиксирани и се поставят от комисията съобразно указанията в следващата колона | Комисията поставя 6 т., когато са налице следните обстоятелства в стратегията за управление на риска:   * В тази част от своето предложение участникът е изложил мнението си / предложението си по отношение на рисковете дефинирани от Възложителя в техническата спецификация, и ги е анализирал; * Описани са формите на тяхното проявление, вероятността от възникване и степента на влияние на риска върху изпълнението на задачите от техническата спецификация в техния, обем, качество, срок, както и в рамките на предложената от участника цена. | 6 т. |
| Комисията поставя 12 т., когато са налице следните обстоятелства в стратегията за управление на риска:   * В тази част от своето предложение участникът е изложил мнението си / предложението си по отношение на рисковете дефинирани от Възложителя в техническата спецификация, и ги е анализирал; * Описани са формите на тяхното проявление, вероятността от възникване и степента на влияние на риска върху изпълнението на задачите от техническата спецификация в техния, обем, качество, срок, както и в рамките на предложената от участника цена. * е предложил по **една** мярка за предотвратяване на настъпването на всеки от идентифицираните рискове; * е предложил по **една** мярка за преодоляване на последиците от евентуалното възникване на всеки от идентифицираните рискове. | 12 |
| Комисията поставя 19 т., когато са налице следните обстоятелства в стратегията за управление на риска:   * В тази част от своето предложение участникът е изложил мнението си / предложението си по отношение на рисковете дефинирани от Възложителя в техническата спецификация, и ги е анализирал; * Описани са формите на тяхното проявление, вероятността от възникване и степента на влияние на риска върху изпълнението на задачите от техническата спецификация в техния, обем, качество, срок, както и в рамките на предложената от участника цена; * е предложил по **две** алтернативнимерки за предотвратяване на настъпването на всеки от идентифицираните рискове; * е предложил по **две** алтернативни мерки за преодоляване на последиците от евентуалното възникване на всеки от идентифицираните рискове. | 19 т. |
| Комисията поставя 25 т., когато са налице следните обстоятелства в стратегията за управление на риска:   * В тази част от своето предложение участникът е изложил мнението си / предложението си по отношение на рисковете дефинирани от Възложителя в техническата спецификация, и ги е анализирал; * Описани са формите на тяхното проявление, вероятността от възникване и степента на влияние на риска върху изпълнението на задачите от техническата спецификация в техния, обем, качество, срок, както и в рамките на предложената от участника цена3 * е предложил по **повече от две** алтернативни мерки за предотвратяване на настъпването на всеки от идентифицираните рискове; * е предложил по **повече от** **две** алтернативни мерки за преодоляване на последиците от евентуалното възникване на всеки от идентифицираните рискове. | 25 т. |

|  |  |
| --- | --- |
| **Забележки** | За целите на оценката по подпоказател К2 участниците следва да имат предвид, че предложените мерки за предотвратяване и преодоляване на рисковете следва да са от естество, което реално да повлиява върху конкретните рискове.  Участниците следва да предложат мерки, които ще бъдат прилагани от тях при изпълнение на задачите.  **В случай, че в стратегията за управление на риска липсва някоя от съставните части, съгласно изискванията за съдържание посочени в указанията за участие, то тези предложения ще бъдат предложени за отстраняване.** |

**2. Оценка по показател П 2 – Ценово предложение на участника – максимална стойност 50 точки**

Преди извършване на финансовата оценка, ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата.

Точките на ценовите предложения, допуснати до оценка, се изчисляват по отделно по следната формула:

|  |  |  |
| --- | --- | --- |
| *П 2 =* | *Предложена най-ниска цена* | \*50 |
| *Предложена цена от участника* |

Максималният брой точки, който даден участник може да получи при оценка на ценовото предложение е 50 точки.

При оценка на ценовото предложение Комисията изчислява точките с точност до втория знак след десетичната запетая.

Ако първите в класирането участници са с равен брой точки, се класира на първо място участникът, който е предложил по-ниска цена.

При условие, че и цените са еднакви, се сравняват оценките по показателя с най-висока относителна тежест и се избира офертата с най-благоприятна стойност по този показател.

Ако и по този начин не може да се определи икономически най-изгодната оферта, комисията провежда публично жребий за определяне на изпълнител между класираните на първо място оферти.